als_Latn bos_Latn slv_Latn
Ish presidenti i firmes piramidale “VEFA” Vehbi Alimuçaj dhe djali i tij Artan Alimuçaj do te perballen ne gjykate me nje tjeter akuze.
Ata akuzohen per fshehjen e nje shume prej afro 1 milione dollaresh ne Hungari.
Prokuroria e Tiranes dergoi per gjykim dosjen ndaj Alimuçajve per vepren penale “Pastrim i produkteve te vepres penale”, parashikuar nga neni 287/b i Kodit Penal (me ligjin e kohes se kryerjes se vepres penale).
Nga hetimi ka rezultuar se shtetasi Vehbi Alimuçaj, i cili ka qene administrator i firmes piramidale “Vefa”, eshte denuar per vepren penale te “Mashtrimit” per nje numer shume te madh personash, rezulton se ka pasur nje llogari bankare ne nje banke ne Hungari ne shumen 328 mije dollare. Po ashtu, rezulton se ne te njejten banke, djali i tij, shtetasi Artan Alimuçaj ka pasur nje llogari bankare ne shumen 647 mije dollare” thuhet ne nje deklarate te prokurorise.
Shumat ne fjale jane lene te fjetura nga viti 1996, kur jane vendosur ne banke deri ne 2010 kur eshte tentuar te perdoren duke u transferuar.
Sipas hetimit te prokurorise, rezulton se keto para jane te prejardhura nga aktiviteti i paligjshem “Mashtrim” i shtetasit Vehbi Alimuçaj deri ne vitin 1997, kohe kur u rrezua skema e tij piramidale.
als_Latn als_Latn als_Latn als_Latn als_Latn als_Latn